## Tervi vélemények és megrendelői-tervezői válaszok

## Csongrád Megyei Kormányhivatal Építésügyi és Örökségvédelmi Hivatal Állami Főépítész Iroda

A 314/2012. (XI.08.) Korm. rendelet szerint gazdasági területek kijelölésénél, amennyiben legalább 15 új munkahely jön létre egyszerűsített eljárás keretében lehet lefolytatni az eljárást. Levelében jelezte, hogy a 15 új munkahely teremtéséről szóló határozat véleménye szerint nem támasztja alá kellőképpen annak létjogosultságát, nem egyezik a jogalkotói szándékkal, ezért nem ad véleményt egyszerűsített eljárás keretében.

*Válasz: Időközben újabb határozatot hozott a testület, melyben nevesíti a 15 új munkahelyet teremtő vállalkozásokat és kijelenti annak szükségességét. A Főépítész Asszony véleménye folyamatban van, az idő szűkösségére való tekintettel nem vártuk meg vele az előterjesztést, a tervező szóban fogja azt ismertetni az ülésen, ahol T. Tagoknak lehetősége lesz elfogadni ill. nem elfogadni azt. Szükség esetén az elfogadás módjáról dönteni.*

1. **Alsó-Tisza-vidéki Környezetvédelmi és Természetvédelmi Felügyelőség**

Kifogást nem emel, hatáskörébe tartozó szakterületekre vonatkozóan jogszabályokat ajánl figyelembe.

1. **Alsó-Tisza-vidéki Vízügyi Hatóság Szeged**

Nem emel kifogást.

1. **Országos Vízügyi Hatóság**

Nem reagált.

1. **Kiskunsági Nemzeti Park Igazgatóság**

Kifogást nem emel.

1. **Nemzeti Környezetügyi Intézet Alsó-Tisza-Vidéki Kirendeltsége**

Ismerteti a rendezési terv készítésénél figyelembe veendő környezetvédelmi, természetvédelmi, vízvédelmi, hulladékgazdálkodási jogszabályokat és felhívja a figyelmet a biológiai aktivitásérték fenntartására szerkezeti tervi módosítás esetén. *Válasz: Az ajánlásokat figyelembe vette a tervező, a biológiai aktivitásérték pozitív irányba változik.*

1. **Csongrád Megyei Kormányhivatal Népegészségügyi Szakigazgatási Szerve**

Kijelenti, hogy a módosítás közegészségügyi érdeket nem sért.

1. **Csongrád Megyei Katasztrófavédelmi Igazgatóság**

Észrevétele nincs. Jogszabályi ajánlást tesz.

1. **Csongrád Megyei Kormányhivatal Közlekedési Felügyelőség**

A tervezett gyűjtő utak szélességét 20 helyett 22 méter szélességben javasolja megszabni, a 253/1997. (XII.20.) Korm. rendelet (továbbiakban OTÉK) 26.§ (2) d) pontjára hivatkozva. Válasz: *A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 45.§ (2) a) pontja szerint jelen módosítás az OTÉK 2012. augusztus 06-án hatályos településrendezési tartalmi követelményeinek és jelmagyarázatának figyelembe vételével történhet, melyben a 26.§ (2) bekezdés szerint csak elfogadott szabályozási terv hiányában kötelező a 22 métert figyelembe venni. Jelen módosítás alátámasztó munkarészéhez útminta-keresztszelvény készült, mely igazolja a 20 méteres szélességet.*

1. **Alsó-Tisza Vidéki Vízügyi Igazgatóság**

Általános érvényű szakmai és jogszabályi megjegyzéseket tesz vízi közmű szempontból. Felhívja a figyelmet a vízügyi munkarész tartalmi követelményeire.

1. **Csongrád Megyei Kormányhivatal Szegedi Járási Hivatal Járási Építésügyi és Örökségvédelmi Hivatala**

Kifogást nem emel.

1. **Forster Gyula Nemzeti Örökséggazdálkodási és Szolgáltatási Központ**

A módosítandó terület nem tartozik világörökségi és világörökség várományos övezetbe, ezért észrevételt nem tesz.

1. **Csongrád Megyei Kormányhivatal Földhivatala**

Kijelenti, hogy a tervezett erdőkijelölést támogatja, mivel az átlagosnál gyengébb vagy átlagos minőségű termőföldeken valósul meg.

A gazdasági övezet bővítése átlagos vagy bizonyos helyeken átlagosnál kedvezőbb termőhelyi adottságú szántókat érint. Kéri, hogy az engedélyezés alá eső tevékenység végzése, létesítmény elhelyezése lehetőség szerint a gyengébb minőségű földeken, a lehető legkevesebb termőföld igénybevételével történjen.

Tájékoztat a termőföld más célú hasznosításával kapcsolatos jogszabályi háttérről és felhívja a figyelmet a környező gazdálkodás figyelembe vételére. Figyelmeztet, hogy a tervet csak jogtiszta alaptérképen szabad elkészíteni, a „Készült az állami alapadatok felhasználásával.” szövegrész feltüntetésével. Művelési áganként közli a település termőföldjeinek átlagos aranykorona értékét. *Válasz: A leendő fejlesztések helyét a gyengébb minőségű földterületeken jelöli ki az önkormányzat, az átlagosnál jobb termőterületek művelési ágának megtartásával. A terv jogtiszta alaptérképre készül.*

1. **Bács-Kiskun Megyei Kormányhivatal Erdészeti Igazgatóság**

Általános érvényű kijelentéseket tesz az erdők védelmével kapcsolatban. Tájékoztat, hogy az esetek többségében erdőterületek igénybevételét nem támogatja. Erdészeti szempontból a környezeti vizsgálat elvégzését nem tartja szükségesnek.

1. **Csongrád Megyei Kormányhivatal Növény- és Talajvédelmi Igazgatóság**

Talajvédelmi szempontból a módosítások ellen kifogást nem emel. Felhívja a figyelmet a termőföld igénybevételének jogszabályi lehetőségeire.

1. **HM Hatósági Hivatal**

Észrevételt nem tesz.

1. **Csongrád Megyei Rendőr-főkapitányság Rendészeti Igazgatóság**

A véleményezési eljárásban továbbra is részt kíván venni.

1. **Magyar Bányászati és Földtani Hivatal Szolnoki Bányakapitányság**

Észrevételt nem tesz a módosítással kapcsolatban, javasolja bevonni az eljárásba a MOL Nyrt-t és az FGSZ Földgázszállító Zrt-t. Tájékoztat a településen lévő szénhidrogén létesítményekről és a földtani adottságokról. Földtani szempontból nem tartja szükségesnek a 2/2005. (I.11.) Korm. rendelet szerinti környezeti vizsgálat elkészítését. *Válasz: Az említett cégek részt vesznek az eljárásban.*

1. **Nemzeti Média- és Hírközlési Hatóság**

A módosítás nem tartalmaz elektronikus hírközlési szakági anyagot, ezért azt nem véleményezi.

1. **Csongrád Megyei Közgyűlés Hivatala**

Nem reagált.

1. **Ruzsa Község Önkormányzata**

Nem reagált.

1. **Kiskunmajsa Város Önkormányzata**

Nem reagált.

1. **Csólyospálos Község Önkormányzata**

Nem reagált.

1. **Forráskút Község Önkormányzata**

Nem reagált.

1. **Bordány Község Önkormányzata**

Nem reagált.

1. **Zákányszék Község Önkormányzata**

Kifogást nem emel.

1. **EDF Démász Hálózati Elosztó Kft**

Nem reagált.

1. **GDF-SUEZ Égáz-Dégáz Földgázelosztó Zrt.**

Kéri a HÉSZ tervezetben szabályozni kül- és belterületen egyaránt a fa- és fás szárú növények ültetésének rendjét tekintettel a Bányatörvény jelenlegi előírásainak betartására. *Válasz: Egyéb jogszabályok betartása a helyi szabályzattól függetlenül kötelező.*

1. **FGSZ Zrt. Kecskeméti Földgázszállító Üzem**

Nem reagált.

1. **MOL Nyrt. Bányamérés**

Nem reagált.

1. **INVITEL Zrt. Déli Régió Nyilvántartási és Hálózat-üzemeltetési Osztály**

Nem reagált.

1. **T-COM Nyrt**

Nem reagált.

1. **Magyar Közút Nonprofit Zrt.**

Tájékoztat az állami utak helyez megnevezésével kapcsolatban. Véleménye szerint a tervezett gazdasági területre vonatkozó közlekedéssel összefüggő műszaki tartalom az előzetes egyeztetésen elhangzottakkal megegyezően készült el. Egy dolgot pontosít: A tervezett csomópontok között elhelyezkedő üzemanyag töltő állomás szintén csomópontnak számít, a szabvány alóli felmentés kérésekor ezt is figyelembe kell venni. *Válasz: A felmentés kérésekor figyelembe veszi a tervező az említett csomópontot.*